Den 10-årige dreng, der i sidste uge blev fundet hængende i et tørklæde ud af et vindue på Boddum-Ydby Friskole i Thy, er fortsat i koma. Men efter at have svævet mellem liv og død, går det endelig fremad med drengens tilstand. Det oplyser skolens forstander Morten Nebel til BT. - De siger, at det ser godt ud, og at han er ved ligne sig selv igen. Hans krop fungerer normalt, hjertet slår selv, men lægerne vil beholde ham i koma indtil i slutningen af denne uge, hvor man regner med at prøve at vække ham, siger han til BT. Drengen har siden ulykken ligget i koma på Skejby Sygehus. - Lægerne vil ikke give nogle garantier for, hvad der sker, når man vækker ham. Men meldingen er at det er positivt for hver dag der går, siger skolelederen, der har brugt dagene efter ulykken på at hjælpe elever, medarbejdere og forældre, siger Morten Nebel til BT. Ulykken fandt sted, da drengen angiveligt ville hoppe ud af et toiletvindue på skolen, og hans halstørklæde hang fast.
Den 10-årige dreng, der for knap en uge siden blev fundet hængende livløs i sit halstørklæde på Boddum-Ydby Friskole i Nordjylland, er stadig i koma. Men nu er der tegn på bedring.